14.

aicina Komisiju un dalībvalstis stingri nodrošināt trešās enerģētikas paketes pilnīgu īstenošanu un aicina to pārskatīt, veidojot jaunu enerģijas tirgus modeli, lai attiecībā uz mājsaimniecības patērētājiem ņemtu vērā šādus ieteikumus: a) iesaka palielināt patērētās enerģijas rēķinu nosūtīšanas biežumu un uzlabot šo rēķinu un līgumu pārredzamību un skaidrību, lai uzlabotu interpretējamību un salīdzināmību; uzsver, ka ir jālieto skaidra valoda, izvairoties no tehnisku terminu izmantošanas; pieprasa Komisijai noteikt obligātās informācijas standartus šajā jomā, tostarp labāko praksi; uzsver, ka rēķinos būtu skaidri jāapzīmē gan fiksētās maksas, gan nodokļi un nodevas, lai klients tos viegli varētu atšķirt no mainīgajām izmaksām, kas ir saistītas ar patēriņu; atgādina par piegādātājiem noteiktajām spēkā esošajām prasībām rēķinos vai tiem pievienotā dokumentā saprotami un viegli salīdzināmā veidā norādīt katra enerģijas avota īpatsvaru piegādātāja iepriekšējā gadā izmantotajā kopējā kurināmo kombinācijā, tostarp arī sniegt norādi, kur var atrast informāciju par CO2 emisiju un radioaktīvo atkritumu ietekmi uz vidi; b) iesaka izveidot vienotu kontaktpunktu, kurā patērētāji varētu saņemt visu informāciju, kas tiem nepieciešama, lai pieņemtu apzinātus lēmumus; c) iesaka sadales sistēmu operatoriem, ņemot vērā to, ka tiem ir pieejami dati par mājsaimniecību iepriekšējā patēriņa modeļiem, kā arī neatkarīgu salīdzināšanas instrumentu operatoriem strādāt kopīgi ar energoregulatoriem, lai izpētītu, kā tie var savlaicīgi sniegt patērētājiem piedāvājumu salīdzinājumu nolūkā dot visiem patērētājiem, pat tiem, kuriem nav pieejams internets vai nav prasmes to izmantot, iespēju noskaidrot, vai viņi varētu ietaupīt naudu, mainot piegādātāju; d) iesaka izstrādāt pamatnostādnes par cenu salīdzināšanas instrumentiem, lai nodrošinātu, ka patērētāji var piekļūt neatkarīgiem, aktualizētiem un saprotamiem salīdzināšanas instrumentiem; uzskata, ka dalībvalstīm būtu jāapsver iespēja izstrādāt akreditācijas sistēmas, kas aptvertu visus cenu salīdzināšanas instrumentus atbilstīgi CEER pamatnostādnēm; e) prasa izveidot jaunas platformas, kas tiktu izmantotas kā neatkarīgi cenu salīdzināšanas instrumenti, lai sniegtu patērētājiem lielāku skaidrību par rēķinu sagatavošanu; iesaka šādās neatkarīgās platformās salīdzinošā veidā sniegt patērētājiem informāciju par izmantoto enerģijas avotu procentuālo sastāvu un enerģijas tarifos iekļautajiem dažādajiem nodokļiem, nodevām un papildmaksām, lai patērētāji varētu ērti meklēt piemērotākos piedāvājumus, ņemot vērā cenu, kvalitāti un ilgtspējību; iesaka šo uzdevumu uzticēt esošajām iestādēm, piemēram, valstu enerģētikas departamentiem, regulatoriem vai patērētāju organizācijām; iesaka katrā dalībvalstī izstrādāt vismaz vienu neatkarīgu cenu salīdzināšanas instrumentu; f) iesaka dalībvalstīm, apspriežoties ar cenu salīdzināšanas instrumentu operatoriem un patērētāju grupām, nolūkā palielināt mazumtirdzniecības konkurenci starp piegādātājiem izstrādāt pamatnostādnes, lai nodrošinātu, ka sistēma ļauj vienkārši salīdzināt operatorus, kuri piedāvā atšķirīgus tarifus, tādējādi novēršot patērētāju apjukumu; g) iesaka, ka patērētāji būtu jāinformē, vai nu iekļaujot attiecīgo informāciju patērētās enerģijas rēķinā vai tam pievienotā dokumentā, par viņiem vispiemērotākajiem un visizdevīgākajiem tarifiem, pamatojoties uz viņu iepriekšējā patēriņa modeļiem, un ka patērētājiem vajadzētu būt iespējai pāriet uz šo tarifu, ja viņi to vēlas, visvienkāršākajā iespējamajā veidā; norāda, ka piegādātāja maiņas rādītāji ir zemi daudzās dalībvalstīs, ka daudzas mājsaimniecības, jo īpaši vismazāk aizsargātās, nav iesaistītas enerģijas tirgū un nevar atteikties no neatbilstošiem, novecojušiem un dārgiem tarifiem; h) iesaka veikt izmeklēšanas pasākumus, lai mazumtirdzniecības cenas labāk atspoguļotu vairumtirdzniecības cenas un tādējādi novērstu tendenci iekļaut enerģijas rēķinos aizvien lielāku daļu fiksēto elementu, jo īpaši nodokļus un nodevas, un dažos gadījumos arī tīklu maksas; norāda uz uzkrītoši atšķirīgajiem to nodevu un nodokļu līmeņiem, kādus maksā mājsaimniecību un rūpnieciskie patērētāji,